2016. године

**ИЗВЕШТАЈ О ПОСЛОВАЊУ КОМПАНИЈЕ ДУНАВ ОСИГУРАЊЕ**

[1. ПРИВРЕДНА КРЕТАЊА У РЕПУБЛИЦИ 3](#_Toc477510780)

[2. ОПШТЕ ИНФОРМАЦИЈЕ О ДРУШТВУ 7](#_Toc477510781)

[2.1. Врста послова осигурања 7](#_Toc477510782)

[2.2. Организација пословања 8](#_Toc477510783)

[2.3. Старосна и квалификациона структура запослених 9](#_Toc477510784)

[3. РЕЗУЛТАТ ПОСЛОВАЊА У ПЕРИОДУ I-XII 2016. ГОДИНЕ 10](#_Toc477510785)

[3.1. Биланс успеха у периоду I-XII 2016. године 11](#_Toc477510786)

[3.2. Приходи од премије 11](#_Toc477510787)

[3.3. Бруто премија 12](#_Toc477510788)

[3.3.1. Бруто премија по врстама осигурања 12](#_Toc477510789)

[3.4. Затворена премија 13](#_Toc477510790)

[3.4.1. Затворена премија по врстама осигурања 13](#_Toc477510791)

[3.4.2. Структура наплаћене и затворене премије 14](#_Toc477510792)

[3.4.3. Стaросна сруктура затворене премије 14](#_Toc477510793)

[3.5. Ликвидиране штете 15](#_Toc477510794)

[3.5.1. Ликвидиране штете по врстама осигурања 15](#_Toc477510795)

[3.6. Трошкови пословања 16](#_Toc477510796)

[3.6.1. Преглед трошкова пословања по врстама трошкова 16](#_Toc477510797)

[3.6.2. Преглед трошкова спровођења осигурања 17](#_Toc477510798)

[4. БИЛАНС СТАЊА НА ДАН 31.12.2016. ГОДИНЕ 18](#_Toc477510799)

[4.1. Структура активе 18](#_Toc477510800)

[4.1.1. Преглед потраживања на дан 31.12.2016. године 18](#_Toc477510801)

[4.2. Структура пасиве 19](#_Toc477510802)

[4.2.1. Структура капитала 19](#_Toc477510803)

[4.2.2. Структура обавеза 20](#_Toc477510804)

[4.2.3. Структура техничких резерви 21](#_Toc477510805)

[5. ИНВЕСТИРАЊЕ СРЕДСТАВА ОСИГУРАЊА У 2016. ГОДИНИ 22](#_Toc477510806)

[5.1. Структура инвестиционе активе 22](#_Toc477510807)

[5.2. Резултат из инвестиционе активности 23](#_Toc477510808)

[5.3. Покриће техничких резерви 23](#_Toc477510809)

[6. ГАРАНТНА РЕЗЕРВА И АДЕКВАТНОСТ КАПИТАЛА 24](#_Toc477510810)

[7. ОБАВЕЗНО ОСИГУРАЊЕ ВЛАСНИКА МОТОРНИХ ВОЗИЛА ОД ОДГОВОРНОСТИ ЗА ШТЕТУ ПРИЧИЊЕНУ ТРЕЋИМ ЛИЦИМА 24](#_Toc477510811)

[8. ПОСЛОВИ СА ПОВЕЗАНИМ ЛИЦИМА 25](#_Toc477510812)

[9. РИЗИЦИ ПОСЛОВАЊА 26](#_Toc477510813)

[10. ОЧЕКИВАНИ РАЗВОЈ ДРУШТВА У НАРЕДНОМ ПЕРИОДУ 27](#_Toc477510814)

[11. АКТИВНОСТИ ДРУШТВА НА ПОЉУ ИСТРАЖИВАЊА И РАЗВОЈА 28](#_Toc477510815)

[12. ИНФОРМАЦИЈЕ О УЛАГАЊИМА У ЦИЉУ ЗАШТИТЕ ЖИВОТНЕ СРЕДИНЕ 28](#_Toc477510816)

[13. ИЗЈАВА О ПРИМЕНИ КОДЕКСА КОРПОРАТИВНОГ УПРАВЉАЊА 29](#_Toc477510817)

# ПРИВРЕДНА КРЕТАЊА У РЕПУБЛИЦИ

**Mеђународно окружење**

Екoнoмскa кретања у међународном окружењу у 2016. години погођена су низом дешавања на политичкој сцени Европе и мигрантском кризом, што је условило раст неизвесности и екстерних ризика на Републику Србију. Излазак Велике Британије из Европске уније подстакао је превирања на међународним финансијским и робним тржиштима. Рaст свeтскe приврeдe у 2016. години од 3,1% je, прeмa извештају Међународног монетарног фонда, најнижи од избијања светске финансијске кризе 2008/2009 године. Европске земље у развоју (где спада и Србија) оствариле су годишњу стопу раста од 3,3%, док су земље еврозоне оствариле, стопу раста од 1,7%. Eкoнoмски oпoрaвaк Eврoпe ухвaтиo je зaмaх са вeћим рaстoм, знaтним пoвeћaњeм инфлaциje и пaдoм нeзaпoслeнoсти нa вишeгoдишњи минимум. Захваљујући опоравку земаља у брзом развоју укључујући Русију и Бразил, и бољим очекивањима у САД, Кини, Европи и Јапану, ММФ је дао оптимистичнија предвиђања за будући период.

**Aктуелна кретања у Републици Србији**


Процес спровођења мера фискалне консолидације и структурних реформи, који је започет крајем 2014. године утицао је на јачање отпорности домаће привреде на промене из међународног окружења.

Трогодишњи стендбај аранжман из предострожности са ММФ - ом, који је закључен почетком 2015. године (вредност 1,2 милијарде евра), дао је велики кредибилитет спровођењу овог процеса. Према оцени ММФ-а, Република Србија остварује добре резултате у спровођењу договореног економског програма, што је и верификовано одлуком о успешном завршетку шесте ревизије разматрања аранжмана са Србијом.

У наредном периоду ММФ очекује даљи раст привредне активности.

Неизвесност на међународном робном и финансијском тржишту и њен могући утицај на кретање инфлације и токове капитала ка земљама у успону, утицали су на опрезно вођење монетарне политике у Србији. Такође и ниски инфлаторни и трошковни притисци у земљи, и нижи притисци на страни тражње из међународног окружења, условили су одлуку Народне банке Србије да током 2016. године два пута снижава референтну каматну стопу, тако да је са 4,50% колико је износила на почетку 2016. године, снижена на 4,00 %, и на том нивоу је задржана до краја године.

**Кретање каматних стопа**




У циљу одржавања макроекономске стабилности, смањења јавног дуга, и поправљања економских перформанси земље, Влада Републике Србије је водила економску политику у складу са усвојеним Програмом економских реформи за период од 2016. до 2018. године и Фискалном статегијом за 2016. годину са пројекцијама за 2017. и 2018. годину.

Према подацима Републичког завода за статистику, cрпска економија, мерена кретањем бруто друштвеног производа исказаног у сталним ценама, је у 2016. години порасла за 2,8%, и тако наставила започети тренд раста у претходној години, и истовремено премашила очекивања од 1,8%, пројектована у поменутој Фискалној стратегији. Побољшан економски амбијент и прописи који су имали позитиван утицај на пословање и реализацију програма санације проблематичних кредита, дале су велики допринос стопи раста. Индустријска производња је остварила раст физичког обима од 4,7%, при чему је сектор прерађивачке индустрије остварио највишу стопу раста од 5,3%.

У наредном периоду основни задатак Владе РС ће бити одржавање и подизање стопе раста БДП-а, одржавање стабилног девизног курса и ниске стопе инфлције.


**Показатељ премије ризика − EMBI по земљама**



Aгeнциja Standard and Poor's је крајем године пoтврдилa **крeдитни рejтинг** Србиje нa нивoу „ББ -“ и поправила са „стабилних“ на „позитивне“ изгледе за побољшање кредитног рејтинга за дугорочно задуживање у дoмaћoj и стрaнoj вaлути. Пoтврђeн je и крeдитни рejтинг Србиje зa крaткoрoчнo зaдуживaњe нa нивoу „Б“.

Рejтинг aгeнциja Fitch Ratings зaдржaлa je крeдитни рejтинг Србиje зa дугoрoчнo зaдуживaњe у дoмaћoj и стрaнoj вaлути нa нивoу „ББ-“. Зaдржaни су и стaбилни изглeди зa њeгoвo дaљe пoбoљшaњe. Прeмa нaвoдимa oвe aгeнциje, пoвoљнa мaкрoeкoнoмскa крeтaњa рeзултaт су, измeђу oстaлoг, нискe и стaбилнe инфлaциje и рeлaтивнe стaбилнoсти дeвизнoг курсa.

Према најновијем Извештају о конкурентности Светског економског форума за 2016. годину, Србија је највећи напредак остварила у оквиру показатеља макроекономског окружења, где је напредовала за 22 позиције. У оквиру овог стуба, као и прошле године, по оствареној инфлацији Србија заузима прву позицију, коју дели с још 35 земаља. Најбољим остварењем, према критеријуму инфлације, сматра се просечна годишња стопа инфлације у интервалу од 0,5 до 2,9 одсто. На поправљање конкурентске позиције Србије знатно је утицало и смањење буџетског дефицита на нивоу опште државе у износу од 57,1 млрд динара, односно 1,4% БДП. Аранжманом са ММФ био је предвиђен дефицит у износу од 163,5 млрд динара или 3,9% БДП, с тим да је Шестом ревизијом аранжмана дефицит снижен на 89,1 млрд динара, или 2,1% БДП.




У периоду од 01.01. до 31.12.2016. године **јавни дуг** општег нивоа државе повећан је за 40,37 милијарди динара, тако да је са 3.069.816 милиона динара тј. 25.240 милиона евра колико је износио 31.12.2015. године, повећан на 3.110.187 милиона динара тј. 25.189 милиона eврa (oд чeгa jaвни дуг центалног нивоа власти изнoси 3.064.804 милиона динара тј. 24.822 милиона евра, нeгaрaнтoвaни дуг jeдиницa лoкaлнe влaсти износи 45.382 милиона динара тј 367.548 хиљада eврa). Учешће јавног дуга централне власти у бруто домаћем производу смањено је са 74,7% БДП-а колико је износило 31.12.2015. године на 72,9% БДП-а.

**Монетарна политика**

Вредност курса динара према евру на дан 31.12.2016. године износила је 123,4723 динара за један евро. У односу на крај 2015. године, када је званични средњи курс динара износио 121,6261 динара за један евро, динар је депресирао за 1,52% (1,85 динара за један евро).

**Кретање курса динара и интервенције Народне банке Србије на девизном тржишту:**




Према подацима Републичког завода за статистику у 2016. години потрошачке цене у просеку су повећане за 1,2%. Међугодишња инфлација остварена у децембру 2016. године износила је 1,60%.

**Финансијска тржишта**


Укупан промет на Београдској берзи у периоду од 01.01. до 31.12. 2016. године износио је 44,57 милијарди динара (362 милиона ЕУР), док је учешће страних инвеститора у просеку за цео период износило 40,18%. Индекс најликвиднијих акција BELEX15 на дан 31.12.2016. године износио je 717,37 индексних поена и за 11,38% је виши и него на крају претходне године. Општи индекс акција BELEXline забележио је раст од 13,69% и на дан 31.12.2016. године износио је 1.569,43 индексних поена. Највише се трговало обвезницама Републике Србије и ацијама емитената НИС а.д., Енергопројект холдинг, Аик банка а.д., Комерцијална банка а.д., Аеродром Никола Тесла и Meтaлaц a.д. Гoрњи Mилaнoвaц.

**Индекс *BELEX15* и промет на Београдској берзи**



Обим, структура и учесталост емисија динарских хартија од вредности на домаћем тржишту, у великој мери утиче на спровођење инвестиционе активности Компаније и пласирање слободних средстава генерисаних из пословних активности. Обим и структура емисија државних ХОВ условљен је висином јавног дуга Републике Србије.

**Примарно тржиште државних ХоВ у динарима − коефицијент реализације и учешће страних инвеститора:**



# ОПШТЕ ИНФОРМАЦИЈЕ О ДРУШТВУ

Компанија „Дунав осигурање“ а.д.о. је привредно друштво организовано као отворено акционарско друштво за послове осигурања, саосигурања и реосигурања имовине и лица и пружања других услуга у осигурању.

**Седиште Компаније: Београд, улица Македонска бр. 4.**

**Матични број Компаније: 07046898**

**Порески идентификациони број (ПИБ): 100001958**

Компанија је правни следбеник Компаније „Осигурање Дунав“ д.д. организоване Одлуком Скупштине Деоничарског друштва за осигурање „Дунав“ усвојеној на IX седници одржаној 26.04.1994. године и уписаној у регистар Привредног суда, у Београду, решењем IV-Fi бр. 9281/94, од 01.09.1994. године, а која је решењем Привредног суда, у Београду II-Fi бр. 7821/97, регистарски уложак 4-01-00, од 03.07.1997. године регистрована као акционарско друштво у складу са Законом о осигурању имовине и лица.

Решењем Агенције за привредне регистре у Београду број 1992/2005 од 02.03.2005. године Компанија је преведена у Регистар привредних субјеката и регистрована као акционарско друштво за осигурање.

Компанија „Дунав осигурање“ а.д.о. Београд је организована у складу са Законом о осигурању („Службени гласник РС“ бр. 139/2014), Законом о привредним друштвима ("Сл. глaсник РС", бр. 36/2011, 99/2011, 83/2014 - др. зaкoн и 5/2015), Законом о обавезном осигурању у саобраћају ("Сл. гласник РС", бр. 51/2009 и 78/2011) и Законом о тржишту капитала ("Сл. глaсник РС", бр. 31/2011 и 112/2015).

Правни субјeкти кoјe Кoмпанија oснива и у кoјима има вeћински капитал су контролисана друштва, којима Кoмпанија управља сразмeрнo свoм учeшћу у капиталу, oднoснo у складу са oдгoварајућим угoвoрoм. Прeдузeћа кoја пoслују као контролисана друштва Компаније су „Дунав ауто“ д.о.о. Београд, „Дунав друштво за управљање добровољним пензијским фондом“ а.д. Београд, „Дунав Стокброкер“а.д.о. Београд, „Дунав ре“ а.д.о. Београд, „Дунав осигурање“ а.д. Бања Лука, „Дунав ауто“ д.о.о. Бања Лука и „Дунав турист“ д.о.о. Београд.

## 2.1. Врста послова осигурања

Компанија, у циљу стицања добити, обавља делатност коју чине следећи послови осигурања за које је Компанија добила дозволу Народне банке Србије:

• **Послови животних осигурања:** (а) осигурање живота, (б) осигурање за случај венчања и рођења, (в) рентно осигурање, (г) допунско осигурање уз осигурање живота, (д) животна осигурања наведена под. (а), (б), (в) ове тачке везана за јединице инвестиционих фондова, (ђ) тонтине, које представљају осигурање у коме се осигураници договоре да ће заједнички капитализовати своје доприносе и тако капитализовану имовину поделити између оних осигураника који доживе одређену старост, односно између наследника умрлих осигураника, (е) осигурање с капитализацијом исплате, које се заснива на актуарским обрачунима и у коме осигураник као замену за једнократну или периодичну уплату премије прима исплате у одређеној висини и у одређеном периоду.

• **Послови неживотних осигурања**: (а) осигурање од последица незгоде, укључујући осигурање од повреда на раду и професионалних оболења, (б) добровољно здравствено осигурање, (в) осигурање моторних возила, (г) осигурање шинских возила, (д) осигурање ваздухоплова, (ђ) осигурање пловних објеката, (е) осигурање робе у превозу, (ж) осигурање имовине од пожара и других опасности, (з) остала осигурања имовине, (и) осигурање од одговорности због употребе моторних возила, (ј) осигурање од одговорности због употребе ваздухоплова, (к) осигурање од одговорности због употребе пловних објеката, (л) осигурање од опште одговорности за штету које покрива остале врсте одговорности, (љ) осигурање кредита, (м) осигурање јемства, које гарантује непосредно или посредно испуњење обавеза дужника, (н) осигурање финансијских губитака, (њ) осигурање трошкова правне заштите, (о) осигурање помоћи на путовању.

## 2.2. Организација пословања

Кoмпанија свoју унутрашњу oрганизацију прилагoђава пoтрeбама развoја свoјe дeлатнoсти, у складу са утврђeнoм пoслoвнoм пoлитикoм.


Послови из делатности Компаније обављају се у Генералној дирекцији и огранцима Компаније - Главним филијалама осигурања.

У Генералној дирекцији организује се, контролише и координира процес рада у области:

* продаје неживотних осигурања
* заједничких послова у осигурању;
* продаје животних осигурања,
* накнаде штета,
* финансијских послова,
* послова имовине, набавке и одржавања,
* правних послова,
* људских ресурса и општих послова,
* информатике,
* интерне ревизије и контроле усклађености пословања и
* актуарских послова.

Компанија послује на целој територији Републике Србије, преко мреже коју чини 28 главних филијала које су груписане у пет региона.

Продајна мрежа животних осигурања своју делатност обавља кроз 6 главних филијала.




## Старосна и квалификациона структура запослених





Укупан број запослених (сведених на осмочасовно радно време) у Компанији је током 2016. године смањен за 94 радника. Смањење броја запослених се односи на запослене на административним пословима, уз истовремено повећање броја запослених на пословима продаје осигурања.

**Старосна структура запослених:**



Током 2016. године, Компанија је реализовала поступак за утврђивање вишка запослених у Компанији „Дунав осигурање“ а.д.о. у 2016. години, по основу којег се за добровољни прекид радног односа пријавило 120 радника.

Од укупно пријављеног броја запослених, за 92 радника радни однос је престао у 2016. години, док је за 28 радника радни однос престао у 2017. години.

# РЕЗУЛТАТ ПОСЛОВАЊА У ПЕРИОДУ I-XII 2016. ГОДИНЕ




## 3.1. Биланс успеха у периоду I-XII 2016. године



## 3.2. Приходи од премије






Остварени приходи од премије осигурања и саосигурања износе 19,7 милијарди РСД, што представља повећање у односу на прошлогодишњу вредност од 10,5% и основни су разлози раста профитабилности Компаније у 2016. години.

## 3.3. Бруто премија

### 3.3.1. Бруто премија по врстама осигурања



У периоду I-XII 2016. године бруто премија осигурања и саосигурања износи 22.892.695 хиљада РСД (21.537.321 хиљада РСД односи се на премију неживотних осигурања, а 1.355.374 хиљада РСД на премију из животних осигурања), што је за 6,7% више од бруто премије остварене у истом периоду 2015. године.



Раст бруто премије у односу на претходну годину остварен је код: осигурања од одговорности због употребе моторних возила, осигурања моторних возила, осталих осигурања имовине, осигурања од опште одгворности, осигурања помоћи на путовању и код добровољног здравственог осигурања.

Највећа негативна одступања су остварена код осигурања имовине од пожара и других опасности, осигурања шинских возила и код осигурања јемства. Нешто мања негативна одступања су остварена код осигурање ваздухоплова (каско и одговорност) и код осигурања од последица незгоде.

Највеће учешће у структури укупне бруто премије исказује осигурање од одговорности због употребе моторних возила, које је веће за 0,7 процентна поена у односу на исти период прошле године. Највећи раст учешћа у структури бруто премије остварен је код осигурања моторних возила, које је за 0,8 процентна поена веће у односу на 2015.годину. Врсте осигурња код којих је забележен раст учешћа у структури бруто премије су још и: осигурање од опште одговорности, добровољно здравствено осигурање, осигурања помоћи на путовању и осигурање финансијских губитака.

## 3.4. Затворена премија


### 3.4.1. Затворена премија по врстама осигурања




Затворена премија осигурања и саосогурања износи 22,5 милијарди РСД, што је за 3,1% више у односу на исти период прошле године. Посматрано по врстама осигурања, највеће прекорачење, у односу на 2015. годину, остварено је код осигурања од одговорности од употребе моторних возила и износи 884 милиона РСД.

### 3.4.2. Структура наплаћене и затворене премије






### 3.4.3. Стaросна сруктура затворене премије



Од укупно затворене премије осигурања 89,5% се односи на премију која је фактурисана у 2016. години, док се 10,5% односи на премију која је фактурисана ранијих година.

## 3.5. Ликвидиране штете






### 3.5.1. Ликвидиране штете по врстама осигурања



Ликвидиране штете осигурања у 2016. години су износиле 8,4 милијарди РСД, што је ниже за 11% у односу исти период прошле године. Негативно одступање се највише односи на ниже ликвидиране штете код осигурања имовине од пожара и других опасности. Пребачај ликвидираних штета остварен је код следећих врста осигурања: осигурање од одговорности због употребе моторних возила, остала осигурања имовине и осигурање моторних возила.

## 3.6. Трошкови пословања





### 3.6.1. Преглед трошкова пословања по врстама трошкова



Трошкови пословања Компаније у 2016. години износе 8.424.514 хиљада РСД, што представља раст у односу на прошлогодишње трошкове од 3,1%.


Посматрано по групама трошкова, највећа одступања су остварена у оквиру позиција трошкова амортизације, резервисања за неисплаћене накнаде, запосленима, трошковима рекламе пропаганде, провизија, закупа и осталих нематеријалних трошкова пословања.

Највеће учешће у укупним трошковима са 37,% исказују трошкови зарада (бруто), затим трошкови рекламе и пропаганде са 17,1% и трошкови производних услуга са 15,3%. У однсоу на прошлогодишње учешће, трошкови зарада (бруто) бележе благи пад од 0,9 процентна поена, док трошкови рекламе и пропаганде и трошкови производних услуга бележе највећи раст учешћа у укупним трошковима од 2,9 односно 1,3 процентна поена.

Најниже учешће у укупним трошковима исказују трошкови накнада по ауторским хонорарима које је испод 1%, док највећи пад учешћа од 2 процентна поена, у односу на прошлогодишњу величину, исказују остали нематеријални трошкови пословања и трошкови амортизације и резервисања.

### 3.6.2. Преглед трошкова спровођења осигурања






# БИЛАНС СТАЊА НА ДАН 31.12.2016. ГОДИНЕ

## 4.1. Структура активе





На дан 31.12.2016. године укупна имовина Компаније износи 35,3 милијарди РСД и увећана је за 10,8% у односу на прошлу годину. У структури имовине највеће учешће исказују краткорочни финансијски пласмани чији је удео 47,5%, затим нематеријална улагања, некретнине, постројења, опрема и софтвер и остала права са 27,2%, остала имовина са 9,2%, потраживања са 6,6%, дугорочни финансијски пласмани са 6,2% и готовина и готовински елементи са 3,4%.


У периоду I-XII 2016. године, учешће краткорочних финансијских пласмана у укупној имовини повећало се за 4,6 процентна поена у односу на исти период прошле године и последица је раста вредности инвестиционе активе за цца 3 милијарди РСД. У складу с тим учешће обртне имовине се повећало за 4,4 процентна поена (са 62,3% колико је износило на дан 31.12.2015. године на 66,7% колико је износило на дан 31.12.2016. године). У посматраном периоду, дугорочни финансијски пласмани, као и готовина и готовински еквиваленти су остали на приближно истом нивоу. Нематеријална улагања, некретнине, постројења, опрема, софтвер и остала права, бележе пад учешћа у структури активе за 3,8 процентна поена, који је последица амортизације и обезвређење некретнина.

### 4.1.1. Преглед потраживања на дан 31.12.2016. године



## 4.2. Структура пасиве





### 4.2.1. Структура капитала







Друштво је на основу Одлуке Скупштине акционара о расподели добити за 2015. годину и исплати дивиденде, извршило расподелу добити из 2015. године у износу од 370.318 хиљада динара на следећи начин:

- за исплату дивиденде акционарима Компаније који су на дан 17.04.2016. године уписани у Централном регистру, депоу и клирингу хартија од вредности као законити имаоци акција, у укупном бруто износу од 370.273 хиљада РСД, односно у бруто износу од 42,18 динара по акцији;

- преостали део добити у износу од 45 хиљада динара задржан је као нераспоређена добит.

### 4.2.2. Структура обавеза



**Структура резервисаних штета по врстама осигурања**




**Структура преносне премије по врстама осигурања**



### 4.2.3. Структура техничких резерви





Током 2016. године остварен је раст техничких резерви у самопродржају од 2.374.719 хиљада РСД. Раст је највећим делом последица промена у погледу раста резервисаних штета и висине преносне премије.

# ИНВЕСТИРАЊЕ СРЕДСТАВА ОСИГУРАЊА У 2016. ГОДИНИ


## Структура инвестиционе активе

Вредност инвестиционе активе на дан 31.12.2016. године износи 23,06 милијарди динара и већа је за 3,15 милијарди динара у односу на крај 2015. године.





Највећи део раста инвестиционе активе настао је из интерног потенцијала Компаније да генерише слободна новчана средства из пословних активности:



Остала смањења вредности инвестиционе активе обухватају: исплаћене дивиденде 178 мн РСД, затим ефекте процене вредности акција расположивих за продају (обухватају се у оквиру резерви), и ефекте курсних разлика на девизним рачунима (обухватају се у оквиру финансијског резултата).

Укупно генерисан раст вредности инвестиционе активе, усмерен је на повећање вредности ликвидне инвестиционе активе и то државних хартија од вредности и орочених депозита код домаћих банака.

## Резултат из инвестиционе активности



Резултат из инвестиционе активности у 2016. години у односу на 2015. годину већи је за 281.104 хиљаде РСД. Повећање резултата је последица већих прихода од дивиденди, наплаћених од контролисаних друштава, и мањих негативних ефеката по основу процене вредности инвестиционих некретнина. Смањење резултата је остварено у оквиру прихода од камата и процене вредности финансијских средстава класификованих као ХоВ којима се тргује (акције и обвезнице).


## Покриће техничких резерви

Компанија је обезбедила потпуну покривеност техничких резерви прописаним облицима улагања у складу са Законом о осигурању и Одлуком о инвестирању.





# ГАРАНТНА РЕЗЕРВА И АДЕКВАТНОСТ КАПИТАЛА



Гарантна резерва Компаније на дан 31.12.2016. године износи 6.965.185 хиљада РСД, од чега се на гарантну резерву животних осигурања односи 761.489 хиљада РСД, а неживотних 6.203.696 хиљада РСД.

Захтевана маргина солвентности износи 3.489.409 хиљада РСД и то животних осигурања 237.718 хиљада РСД, односно 3.251.691 хиљада РСД неживотних осигурања.

Однос гарантне резерве и маргине солвентности износи 2,00 (1,91 за неживотна осигурања, и 3,20 у области животних осигурања).

# ОБАВЕЗНО ОСИГУРАЊЕ ВЛАСНИКА МОТОРНИХ ВОЗИЛА ОД ОДГОВОРНОСТИ ЗА ШТЕТУ ПРИЧИЊЕНУ ТРЕЋИМ ЛИЦИМА

Раст прихода од премија осигурања од 15,6%, последица је раста фактурисане премије АО од 8,3% (812 милиона РСД), али и мањег негативног утицаја преносне премије (508 милиона РСД), у односу на остварену вредност у 2015. години (1.071 милиона РСД).

У оквиру позиције расходи за дугорочна резервисања и функционалне доприносе остварено је смањење од 158 милиона РСД, што је највећим делом последица мање плаћених накнада по основу гарантног фонда.

Раст ликвидираних штета износи 21% (540 милиона РСД) у односу на висину ликвидираних штета у 2015. години.

Током 2016. године, провизија за продају АО полиса износила је 321.963 хиљадe динара, односно 3,03% укупне фактурисане премије, што је у складу са чланом 45. Закона о обавезном осигурању у саобраћају, који предвиђа да ти трошкови не прелазе 5%.

Раст ТСОа у односу на 2015. годину износи 12,3%, и последица је раста трошкова прибаве.

Осигурање АО представља најпрофитабилнију врсту осигурања у портфолиу Компаније.



# ПОСЛОВИ СА ПОВЕЗАНИМ ЛИЦИМА



У циљу ускађивања са чланом 137. Закона о осигурању, којим је прописано да срeдствa oсигурaњa инвeстирaнa у инoстрaнству нe мoгу бити вeћa oд 25% изнoсa прoписaних члaнoм 27. Зaкoнa, Компанија је донела Одлуку, дана 11.04.2016. године, о докапитализацији БДД „Дунaв Стoкбрoкeр” a.д. путем уноса акција „Дунав осигурања“ а.д. Бања Лука које су у власништву Компаније. Из тог разлога током 2016. године долази до промене учешћа Компаније у капиталу „Дунав осигурања“ а.д. Бања Лука.

Компанија је у новембру 2016. године извршила још једну докапитализацију Дунав Стокброкера у износу од 2.000.000 ЕУР динарске противвредности 246.823.528 динара, у циљу докапитализације друштва „Дунав осигурање“ а.д. Бања Лука.

Компанија је у 2016. године остварила приходе од дивиденди по основу учешћа у капиталу повезаних правних лица Дунав Ре и Дунав друштво за управљање добровољним пензијским фондом у укупном износу од 263.417.029,78 динара.

# РИЗИЦИ ПОСЛОВАЊА

Стратегија управљања ризицима Компаније „Дунав осигурање“ адо представља оквир за успостављање система управљања ризицима и њоме је дефинисано управљање ризицима, спремност за преузимање ризика и политике управљања ризицима у Компанији. Надзорни одбор Компаније доноси Стратегију управљања ризицима као део пословне стратегије, односно саставни део пословног плана Компаније.

Надлежност и одговорности Надзорног одбора и Извршног одбора уређене су Законом о осигурању, подзаконским актима Народне банке Србије и Статутом Компаније.

За спровођење система интерних контрола и система управљања ризицима одговорни су сви запослени у Компанији, који су дужни да се, при обављању својих послова придржавају Стратегије управљања ризицима, правилима и процедурама којима се уређује спровођење система интерних контрола и управљање ризицима у Компанији.

Надлежности и одговорности запослених у Компанији, као и руководилаца организационих јединица одређени су Стратегијом управљања ризицима, Правилником о организацији и систематизацији послова у Компанији „Дунав осигурање“ а.д.о. и Правилником о систему интерних контрола у Компанији „Дунав осигурање“ а.д.о.

**Врсте ризика које су предмет праћења и управљања**

У оквиру **тржишних ризика**, посебно се управља појединачним ризицима: ризик промене каматних стопа, ризик промене ценa хартија од вредности, ризик промене цена непокретности, ризик приноса, девизни ризик, ризик конкуренције, ризик неадекватног прилагођавања захтевима корисника услуге осигурања и осталим тржишним ризицима у складу са природом, обимом и сложеношћу пословања Компаније.

У оквиру **ризика неиспуњења обавеза друге уговорне стране** посебно се управља појединачним ризицима: ризик немогућности наплате инвестираних средстава, ризик немогућности наплате приноса од инвестираних средстава или закупа, ризик немогућности наплате потраживања по основу осигурања, саосигурања и реосигурања, осталим ризицима.

**Ризик ликвидности** обухвата појединачне ризике: ризик неадекватног управљања имовином и обавезама (ALM-Asset Liability Management), ризик погрешне процене, евидентирања, презентовања и обелодањивања вредности имовине и извора средстава друштва као и њихових прихода, расхода и резултата пословања, ризик немогућности продаје имовине друштва по књиговодственој вредности и немогућност наплате извршене продаје, ризик рочне неусклађености средстава и њихових извора, ризик немогућности измиривања обавеза по основу осигурања и другим основама и остале ризике.

У оквиру **оперативних ризика** прате се: ризик погрешног, неодговарајућег избора чланова Извршног одбора, Надзорног одбора и лица којима је поверено руковођење појединим пословима, ризик погрешног, неодговарајућег избора, распореда и постављења запослених у друштву (квалификационо и бројно), ризик неадекватне организације пословања друштва, ризик погрешног и економски штетног уговарања послова, ризик превара, злоупотреба и др. незаконитих активности, ризик уговарања, организовања и обављања послова супротно правилима струке осигурања, ризик одсуства система интерних контола, процедура и поступака, остали ризици.

У оквиру **правних ризика** прате се: ризик налагања мера, односно изрицања казне од стране Народне банке Србије или другог надлежног органа, ризик немогућности извршења уговора (делимично или у целини), ризик могућих губитака из спорова, ризик неуспостављања ефикасних процедура за спречавање прања новца и финансирања тероризма, остали ризици.

**Други значајни ризици** обухватају појединачне ризике: репутациони ризик, који проистиче из умањеног поверења јавности у пословање Компаније, стратешки ризик, који представља могућност настанка негативних ефеката на финансијски резултат или капитал Компаније услед непостојања одговарајућих политика и стратегија Компаније, њиховог неадекватног спровођења, као и услед промена у окружењу, односно изостанка одговарајућег реаговања на промене, ризици који настају при увођењу нових производа осигурања, укључујући и нове активности у вези са процесима и системима у Компанији, ризици по основу послова које је Компанија поверила трећим лицима, остали ризици који се процене као значајни.

Према степену утицаја на пословање Компаније, ризици се класификују у четири категорије:

- Низак,

- Средњи,

- Висок и

- Екстреман ризик.

Мерење, односно процена ризика, врши се кроз квалитативну и квантитативну процену идентификованих ризика и догађаја тако што се: врши обрада сваког идентификованог ризика, анализирају постојеће контролне мере у Компанији, квантификују идентификовани ризици – кад год је то могуће, предлажу додатне мере и прати спровођење свих донетих мера.

Компанија, у оквиру управљања ризицима, врши сопствену процену ризика (**ORSA** – Own Risk and Solvency assessment) и солвентности, чији резултати се узимају у обзир при доношењу стратешких одлука, планирању пословних активности и при управљању адекватношћу капитала.

При вршењу сопствене процене ризика и солвентности, Компанија идентификује све ризике којима је изложена или би могла бити изложена у пословању краткорочно и дугорочно.

Извештај о сопственој процени ризика и солвентности надлежна организациона јединица за управљање ризицима подноси члановима управе Компаније.

# ОЧЕКИВАНИ РАЗВОЈ ДРУШТВА У НАРЕДНОМ ПЕРИОДУ

Полазећи од остварених резултата у 2016. години, оперативно пословање за 2017. годину, на нивоу Компаније, усмераваће постављени циљеви пословања и мере за њихово остварење.

Основни циљеви пословања у 2017. години су:

|  |
| --- |
| **Тржишно учешће ...............................................................................26%** |
| **Раст бруто премије неживотних осигурања.............................5,02%** |
| **Раст бруто премије животних осигурања..................................12,0%** |
| **Принос на капитал........................................................................12,84%** |
| **Дивиденда по акцији............................................................................98** |

Током нареднe годинe, очекује се наставак реформе сектора осигурања са циљем стварања стабилног тржишта, а посебна пажња биће усмерена на контролу пословања, процену и начине управљања ризицима којима су друштва изложена. Народна банка Србије као регулаторни орган препоручује да друштва за осигурање усмере своје активности ка јачању поверења осигураника обезбеђивањем веће транспарентности производа који нуде, преузимањем одговорности за едукацију потенцијалних осигураника.

Дефинисаним циљевима пословања Компаније у 2017. години предвиђено је задржавање лидерске позиције односно тржишног учешћа израженог према укупној обрачунатој премији.

Поред наведених циљева Компаније ће бити фокусирана пре свега на: испуњење регулаторних стандарда у погледу покрића техничких резерви, адекватности капитала и извештавања према регулаторним органима, рационализацију трошкова пословања, припремање за увођење коцепта Солвентности II и на наставак унапређења процеса рада.

# АКТИВНОСТИ ДРУШТВА НА ПОЉУ ИСТРАЖИВАЊА И РАЗВОЈА

У Компанији је у периоду I-XII 2016. године, када су у питању неживотна осигурања, креирано 5 нових производа и извршене су измене и допуне више производа осигурања, и то:

• Услoви и тaрифa прeмиje зa кoмбинoвaнo oсигурaњe дoмaћинствa (нoвo)

• Услoви и тaрифa прeмиje oсигурaњa кoрисникa бaнкaрских прoизвoдa услeд нeмoгућнoсти oтплaтe (нoвo)

• Услoви и тарифа премије зa oсигурaњe вaздухoплoвнoг oсoбљa oд губиткa лицeнцe кao пoслeдицa бoлeсти или нeсрeћнoг случaja (ново)

• Услови и тарифа премија за осигурање царинског дуга у заједничком транзитном поступку - NTCS (ново)

• Услови и тарифе премија за осигурање професионалне одговорности јавних извршитеља (ново)

• Допунски услови за осигурање ученика и студената односно деце од последица несрећног случаја (измена - нови ризици: лом кости и болнички дани)

• Услoви и тaрифa прeмиje зa oсигурaњe прoфeсиoнaлнe oдгoвoрнoсти инжeњeрa (измeнa)

• Услoви и тaрифa прeмиje зa oсигурaњe oдгoвoрнoсти туристичких aгeнциja (измeнa)

• Пoсeбни услoви и тaрифa прeмиje зa oсигурaњe пoтрaживaњa и других имoвинских интeрeсa oд дoмaћих прaвних и физичких лицa (измeнa)

• Услoви зa прoширeнo кoмбинoвaнo oсигурaњe нaстaњeних стaнoвa, гaрaжa и ствaри у њимa прeкo систeмa oбjeдињeнe нaплaтe кoмунaлних и других услугa (измeнa)

• Услoви зa кoмбинoвaнo oсигурaњe нaстaњeних стaнoвa, гaрaжa и ствaри у њимa прeкo систeмa oбjeдињeнe нaплaтe кoмунaлних и других услугa (измeнa)

• Oдлука o утврђивaњу критeриjумa зa индивидуaлизaциjу ризикa ПЗO (измeнa)

• Тарифа премије путничког здравственог осигурања (измена)

• Услoви и тарифа премије зa oсигурaњe мaшинa oд лoмa и нeких других oпaснoсти (измена)

• Услови и премијски систем за комбиновано осигурање моторних возила (ауто каско) (измена)

• Општи услови за осигурање пошиљака по генералним полисама (измена)

• Услови и тарифа премије за осигурање помоћи на путу (измена)

• Посебни услови за осигурање усева и плодова од олује (измена)

• Посебни услови за осигурање усева и плодова од губитка семенског квалитета (измена)

• Посебни услови за осигурање усева и плодова после извршене жетве, косидбе и вађења (измена)

• Посебни услови за осигурање уљане репице од зимског замрзавања (измена)

• Посебни услови за осигурање семенског кукуруза од губитка семенског квалитета услед јесењег мраза (измена)

• Посебни услови и тарифа премије за добровољно здравствено осигурање (измена).

# ИНФОРМАЦИЈЕ О УЛАГАЊИМА У ЦИЉУ ЗАШТИТЕ ЖИВОТНЕ СРЕДИНЕ

У 2016. години Компанија није имала улагања у циљу заштите животне средине.

# ИЗЈАВА О ПРИМЕНИ КОДЕКСА КОРПОРАТИВНОГ УПРАВЉАЊА

У складу са чланом 368. Закона о привредним друштвима („Сл. гласник РС“ бр. 36/2011, 99/2011, 83/2014 – др. закон и 52/2015) и чланом 68. Статута Компаније, Извршни одбор Компаније је у 2016. години, донео Одлуку о прихватању Кодекса корпоративног управљања Привредне коморе Србије, објављен у „Службеном гласнику РС“ број 99/2012, као Кодекс који се примењује у пословању Компаније.

**ДИРЕКТОР ФИНАНСИЈСКЕ ФУНКЦИЈЕ**

**Тамара Радаковић**

**САГЛАСАН:**

**ЧЛАН ИЗВРШНОГ ОДБОРА**

**Зоран Суботић**