**ПРЕДЛОГ**

На основу члана 269. - 275. Закона о привредним друштвима („Службени гласник РС“ бр. 36/2011, 99/2011, 83/14 и 5/15), члана 29. и члана 37. став 1. тачка 7. Статута Компаније „Дунав осигурање” а.д.о. („Службени лист Компаније”, број 16/12, 40/15, 51/15, 09/16 и 21/16), Скупштина Компаније на Редовној седници одржаној дана 27. априла 2017. године, донела је

**ОДЛУКУ**

**о расподели добити за 2016. годину**

**и исплати дивиденде**

**Члан 1.**

Укупан остварен нето добитак Компаније „Дунав осигурање” а.д.о. Београд (у дaљем тексту: Компанија) утврђен у годишњем извештају о пословању за 2016. годину износи 897.766.577,45 динара и састоји се од:

* добитка животног осигурања у износу од 3.478.130,03 динара и
* добитка неживотног осигурања у износу од 894.288.447,42 динара.

**Члан 2.**

Добит Компаније по основу животног осигурања из члана 1. ове Одлуке, у износу од 3.478.130,03 динара, искористиће се за покриће губитака животног осигурања из преходних година.

Након покрића губитка из претходног става овог члана укупан губитка животног осигурања ће износити 189.380.159,84 динара.

**Члан 3.**

Добит Компаније по основу неживотног осигурања из члана 1. ове Одлуке, у износу од 894.288.447,42 динара распоређује се на следећи начин:

* за исплату дивиденде акционарима Компаније у укупном бруто износу од 894.254.691,17 динара
* преостали део добити у износу од 33.756,25 динара задржава се као нераспоређена добит.

**Члан 4.**

Утврђује се укупан износ нераспоређене добити неживотног осигурања Компаније у износу од 542.995.695,68 динара.

**Члан 5.**

Укупна нераспоређена добит Компаније (животног и неживотног осигурања) износи 353.615.535,84 динара.

**Члан 6.**

Одобрава се исплата дивиденде акционарима Компаније у новцу у бруто износу од 101,87 динара по акцији.

**Члан 7.**

Право на исплату дивиденде имају сви акционари Компаније на Дан акционара за редовну седницу Скупштине акционара Компаније, односо на дан 17.04.2017. године.

**Члан 8.**

Овлашћује се Извршни одбор Компаније да у складу са овом Одлуком одреди дан и начин исплате дивиденде акционарима Компаније.

**Члан 9.**

Компанија се обавезује да ће, у року од 15 дана од дана доношења ове Одлуке, обавестити све акционаре којима се исплаћује дивиденда, на начин предвиђен за обавештавања акционара седници Скупштине акционара Компаније.

**Члан 10.**

Ова Одлука ступа на снагу даном доношења.

**С број:**

**27. априла 2017. године ПРЕДСЕДНИК СКУПШТИНЕ**

**Београд**

**Марија Жижик**

|  |  |
| --- | --- |
|  |  |